Halvor Egner Granerud

Junior-VM

I junior-VM i Almaty 2015 var han med på norske laget som tok gull i laghopp sammen med Joacim Ødegård Bjøreng, Phillip Sjøen og Johann André Forfang. Han kom på 20.-plass i det individuelle rennet.
I junior-VM i Rasnov 2016 var han med på norske laget som tok sølv i laghopp sammen med Marius Lindvik, Are Sumstad og Robin Pedersen. I historiens første MIX-lag ble Norge 4, med Granerud på laget, sammen med Marius Lindvik, Anna Odine Strøm og Silje Opseth
Han kom på 17.-plass i det individuelle rennet.

World Cup/Hoppuka

I 2015/16-sesongen debuterte Granerud i verdenscuprennet på Lillehammer 5. desember 2015, der han ble diskvalifisert sammen med 6 andre hoppere. Han ble tatt ut til det norske landslaget under Hoppuka 2015/16. Han kvalifiserte seg til åpningsrennet i Oberstdorf 29. desember 2015, der han hoppet mot Noriaki Kasai. Granerud kom seg ikke til finaleomgangen. Han var også kvalifisert til nyttårshopprennet, der han hoppet mot Domen Prevc, og kom ikke til finaleomgangen den gang heller. Deretter ble han byttet ut fra det norske laget før rennet i Innsbruck, og erstattet av Tom Hilde.
I 2016/17-sesongen tok Granerud sine første verdenscuppoeng under åpningsrennet av Hoppuka i Oberstdorf, med en 28.-plass. Han ble nummer 32. i sammendraget i Hoppuka etter fire renn. I RAW AIR hoppet han rennene i Trondheim og Vikersund. I verdenscupen totalt ble Granerud nummer 42, etter blant annet en 16.plass fra prøve-OL i PyeongChang 16.februar 2017.
I sesongen 2017/18 har Granerud deltatt i alle individuelle renn, med en 5.plass i Engelberg som beste. I verdenscupen totalt nr. 20, med 280 poeng på 22 renn.
I sesongen 2018/19 har han en 4.plass i Sapporo som best, og 8 topp 10.plasseringer. I verdenscupen totalt nr. 15, med 422 poeng.

Sommer Grand Prix

Granerud debuterte i Sommer Grand Prix (SGP) 26. september 2015, med en 27.-plass i kvalifiseringen, og en 46 plass i rennet.
Sommeren 2016 tok han 7og 10.-plasser som beste resultat i SGP, og ble nr.22 sammenlagt.
Sommeren 2017 ble han nummer fem i Hinterzarten og i Chaikovsky. 
Sommeren 2018 ble han nummer 3 i Wisla, i åpningsrennet. Dette er hans foreløpig sterkeste resultat som senior.

Kontinentalcupen

Han debuterte i Kontinentalcupen 20. februar 2014 med en 34.-plass. Han har vunnet fem Kontinentalcuprenn, i Lahtis 21. februar 2015, i Neustadt 1. mars 2015, i Oslo 19. september 2015, i Engelberg 27. desember 2016, i Iron Moutain26. februar 2017 og i Iron Moutain11. februar 2018.
Totalt har han 14 pallplasser i COC.

Norgesmesterskap

I Norgesmesterskapet på ski 2016og 2015 vant han gull i laghopp med Akershus skikrets, og bronse i 2014.
I 2019 ble Granerud nr 4 i storbakke, normalbakke og lag høsten 2019.
I 2018 ble Granerud nr.2 i normalbakke, 8 i storbakke og 2 i lagkonkurransen.
I 2017 ble Granerud nr.3 i Normalbakke.

I 2016 ble Granerud nr.3 i Normalbakke og nr.5 i Storbakke-NM, og vant Norgescupen sammenlagt.
I junior-NM har Granerud gull i stor bakke i Granåsen 2016 og 2014, normalbakke i Granåsen 2016 og 2015, og i laghopp i Granåsen 2015.

Skiflyging

Hans personlige rekord er på 240 meter, satt i Vikersundbakken 12. februar 2016 som prøvehopper, mens den offisielle rekorden er 233 meter fra rennet i Planica  2018.

Andre resultater

Granerud tok gull i Hovedlandsrennet i hopp i 2012, og sølv i kombinert.
Granerud tok gull i Nordisk laghopp i 2012 i Estland, sølv individuelt.

Bakgrunn

Halvor Egner Granerud ble kjent for et nakenstunt på hoppski i mars 2013, som han og en kamerat filmet og på YouTube. Klippet er sett av nær 500 000 personer per 1. januar 2016.
Egner Granerud har sitt mellomnavn fra Thorbjørn Egner, som er hans oldefar.